Publication: Magyar Közlöny
Issue: MK-2003-55 (Year: 2003, Number: 55)
Era: 1990-2004
Section: elõ [15/1998. (V. 8.) AB határozat, ABH 1998, 132,
Paragraph Index: 222

(1) bekezdésének rendelkezéseitõl eltérõen, a munkavégzésre irányuló egyéb jogviszonyban töltött idõ beszámítását nem teszik lehetõvé. Az Alkotmánybíróság már több határozatában foglalkozott azzal a kérdéssel, hogy alkotmányellenességhez vezet-e önmagában az, hogy az Mt., a Ktv., illetve a Kjt. egyes munkajogi fogalmakat eltérõ módon szabályoz. Az Alkotmánybíróság ennek során a 44/B/1993. AB határozatában kifejtette: „Az Országgyûlés 1992-ben — szinte egy idõben — a munkával kapcsolatos viszonyok jogi rendezésére három törvényt alkotott. Az így megszületõ törvények a munkaviszonyok jogi rendezése tekintetében a régi, egységes Munka Törvénykönyvéhez képest — figyelemmel a társadalomban zajló változásokra — jelentõs differenciálódást eredményeztek. A differenciálódás lényege, hogy a magánszférában a munka világában növekedett a szerzõdéses szabadság mértéke. Elkülönült egyrészt a gazdaságban és az állami, önkormányzati szférában történõ alkalmazás jogi rendezése. Másrészt további eltérés jött létre a jogi szabályozásban aszerint, hogy a munkatevékenység végzése során az alkalmazott közhatalmat gyakorló szervezet tagja vagy sem. A jogi rendezés különbözõségének egyik oka, hogy egészen más a munkáltató pozicionális helyzete a gazdasági versenyszférában és a költségvetési szférában, ahol mind a munkáltató, mind a köztisztviselõ, mind a közalkalmazott (tehát munkáltató és munkavállaló) jogállását elsõsorban a költségvetéstõl való függés határozza meg. Ugyancsak a jogi szabályozás eltérésében mutatkoznak meg azok a különbségek is, amik az egyes jogviszonyokban végzett munkatevékenységek eltérõ jellegébõl és közegébõl fakadnak.” (ABH 1994, 574, 574—575.) Az Alkotmánybíróság a 198/B/1998. AB határozatában rámutatott, hogy „[a] munkával kapcsolatos viszonyok vázolt különbözõsége, továbbá az egyes jogviszonyokban ellátott munkatevékenységek egymástól nyilvánvalóan eltérõ jellege is indokolja a jogi szabályozás differenciálását. A három törvény a munkavállalók három valóságos csoportjára vonatkozóan szab meg — a bérre, az illetményre, az illetménykiegészítésre és pótlékokra, a jubileumi jutalom, a 13. havi fizetés feltételeire is kiterjedõ — eltéréseket, s ezek nem tekinthetõk diszkriminációnak. Alkotmányellenes megkülönböztetés ugyanis az Alkotmánybíróság következetes gyakorlata szerint [pl. a 4/1993. (II. 12.) AB határozatában] ’csak összehasonlítható jogosultak vagy kötelezettek között vethetõ fel’. (ABH 1993, 65.) A köztisztviselõk, a közalkalmazottak, s a Munka Törvénykönyve hatálya alá tartozó munkavállalók pedig olyan egymástól elkülönült csoportokba sorolhatók, amelyekre az 2003/55. szám eltérõ munkajogi szabályozás alkotmányosan indokolt.” (ABH 1999, 668, 669.) Az Alkotmánybíróság állandó gyakorlata szerint az Alkotmány 70/B. §-a az általános diszkrimináció-tilalmat megfogalmazó 70/A. §-nak a munka világára vonatkozatott konkretizálása. Az Alkotmánybíróság jelen határozatának III. pontjában már részletesen kifejtette a diszkrimináció vizsgálatára vonatkozó legfontosabb ismérveit. Az Alkotmánybíróság itt is — egyebek mellett — hangsúlyozza, hogy a diszkrimináció vizsgálatánál központi elem a csoport-homogenitás kérdése (pl. 1009/B/1991. AB határozat, ABH 1992, 479—480.). Az Alkotmánybíróság megítélése szerint az indítványozó által állított különbségtétel nem sérti az Alkotmány 70/B. § (2), (3) és (4) bekezdésében rögzítetteket, mivel az indítványozó által kifogásoltak nem azonos csoportba tartozó személyek közötti különbségtételt valósítanak meg. Ugyanis az indítványozó által megjelölt, munkavégzésre irányuló jogviszonyban állóknak az a csoportja, akik köztisztviselõi jogviszonyt létesítenek, egymástól elkülönült csoportba tartoznak a közalkalmazotti jogviszonyt létesítettek körétõl, így azok egymással nem összehasonlíthatóak. Ezért a fentiekben ismertetett indítványt az Alkotmánybíróság elutasította.

Source: https://magyarkozlony.hu/hivatalos-lapok/d2ba72c2fd32cc7374802194c01abcb63028e1e5/dokumentumok/99d1dece22050bc12460f6fbaf5c6e0e6b75c2b1/letoltes